Կլոդ Մութաֆյանի համոզմամբ, հայի ճակատագիր ընտրելու համար պարտադիր չէ ծագումով հայ լինել: Կա հայագետ գիտնականների փայլուն համաստեղություն (Ժան Պիեռ Մաե, Բեռնար Ուտիե, Շառլ դե Լամբերտրի, հայր Ռենու եւ ուրիշներ), որոնք ծագումով հայ չլինելով` ընտրել են Հայաստանը, հայոց պատմությունն ու մշակույթը: Նրանք ընտրել են հայկական ճակատագիրը, Հայաստանն ու հայագիտությունը դարձել են նրանց ողջ կյանքի գործը: Դրանից ավելի ի՞նչ կարող է լինել: